钦定古今图书集成/明伦汇编/氏族典/第393卷 > 李德昭
## 钦定古今图书集成/明伦汇编/氏族典/第393卷 > 李德昭

按《万姓统谱》：“德昭字子晋，莆田人。崇宁中，第进士。自
广东提举召对，留为度支郎官。建炎初，出知建州，卒
三百人先屯广州，至是闻叶侬贼平，径还。郡官疑其
从叛，或请杀之，德昭力言不可，得全活。苗傅、刘正彦
之乱，列郡戒严。韩世忠既执正彦于浦城，德昭分兵守要冲，获傅，槛送京师。寻谢病归，建人祠之白鹤山。”